open-index/open-wikipedia-markdown huggingface dataset:
Bhaurao Patil

**Bhaurao Patil**, nado en Kumbhoj o 22 de setembro de 1887 e finado o 9 de maio de 1959, foi un activista educativo e social de Maharashtra na India. Fundador da organización educativa Rayat Shikshan Sanstha e avogado da educación das masas, defendeu con fervor a educación das castas máis baixas e dos pobres e foi un importante membro da Satyashodhak Samaj fundada polo reformador social anticastas Jyotirao Phule. En Maharashtra déronlle o sobrenome de *Karmaveer* (heroe en acción) e o goberno da India concedeulle a condecoración do Padma Bhushan en 1959.

## Traxectoria 
Bhaurao naceu no seo dunha familia xainista, seu pai, Paigaunda Patil, era funcionario do departamento de impostos e decote estaba fóra da casa en viaxes de traballo, e súa nai, Gangubai, durante esas viaxes volvía á casa de seu pai, en Kumbhoj, e alí foi onde naceu Bhaurao, que pasou boa parte da súa infancia con seus outros irmáns e con súa nai cas do avó. En 1902 con 16 anos entrou no instituto de Kolhapur e quedou moi influído pola política do seu maraxá, Shahu, que avogaba pola igualdade social sen distinción de castas e pola extensión da educación a todos os seus súbditos, e mesmo chegou a pasar un ano no seu palaciocos loitadores que patrocinaba o maraxá. Tras deixar o instituto en 1907 traballou como vendedor ou axente de seguros. En 1909 coa axuda de varios amigos estableceu na vila de Dudhagaon unha sociedade educativa que mantiña a Vidyarthi Ashram, un hostal para que os nenos dos arredores puidesen ir á escola. Durante a sesión anual da Satyashodhak Samaj que se celebrou en Kale o 5 de setembro de 1919 fixo un chamamento para a creación dunha sociedade educativa para que o ensino chegase masivamente á poboación rural, e 4 de outubro dese ano constituíuse a Rayat Shikshan Sanstha, co carácter de empresa privada, establecéndose de inmediato un hostal para estudantes en Kale. En 1924 estableceuse un gran hostal en Satara e en 1935 a Rayat Shikshan Sanstha transformouse en asociación. Patil e a súa asociación foi ampliando o seu ámbito de actuación e en 1935 estableceu unha escola para a educación de mestres non brahmana e o número de escolas primarias pasou de 61 en 1938 a 579 en 1949 e o de secundarias de 1 en 1940 a 111 en 1959 e nese mesmo ano, ao do falecemento de Patil, contaba con 38 hostais para estudantes e 6 escolas de maxisterio.

## Notas
Galisteo

O topónimo **Galisteo** pode referirse a:

;En Galiza
***Galisteo**, lugar da parroquia de Mañufe, no concello de Gondomar;

;Fóra de Galiza

;En Estremadura
***Galisteo**, concello estremeño da provincia de Cáceres.

;Na Arxentina
***Galisteo**, localidade arxentina do Departamento Castellanos, na provincia de Santa Fe.

;Nos Estados Unidos de América
***Galisteo**, lugar estadounidense do condado de Santa Fe, no estado de Novo México.
José Pierres Castellanos

**José Pierres Castellanos**, nado en Arcade (Soutomaior) o 7 de abril de 1911, foi un mestre galego.

## Traxectoria 
Foi mestre suplente da escola graduada de nenos de Redondela. Aprobou o curso de Maxisterio en 1933 e foi mestre interino en Soutomaior, despois foi destinado a Priegue dende 1934. Co golpe de Estado do 18 de xullo de 1936 foi suspendido de emprego e soldo a finais de agosto, Foi mobilizado polo exército sublevado. Sufriu expediente de depuración acusado de "militancia en organizacións afectas á República, actitudes contrarias á Causa Nacional, ideoloxía/simpatía de esquerdas e irrelixiosidade", e foi condenado a traslado forzoso dentro da provincia e inhabilitación para cargos directivos e de confianza. Foi mestre en Cabeiras (Arbo) dende 1940, e despois de Seixo (Marín).

## Vida persoal 
Foi pai de José Manuel Pierres Martínez.

## Notas
Vitiaz (batiscafo)

O ***Vitiaz*** (en ruso Витязь) é un batiscafo ruso que alcanzou, o 8 de maio de 2020, o punto máis profundo do planeta Terra na foxa das Marianas, onde colocou unha bandeirola coa ocasión de celebrar o 75º aniversario da vitoria sobre a Alemaña nazi na segunda guerra mundial. Nese día estableceu un novo récord mundial para un aparato submarino autónomo e non tripulado ao pousar a 10 028 m de profundidade. 

O batiscafo tomou o nome do buque soviético de investigación oceanográfca, *Vitiaz*, que determinara, en 1957, o lugar máis profundo desta fosa: 11 022 m. e prolongouse nun espazo de máis tres horas —sen contar o mergullo e volta á superficie—, tempo durante o que o aparato gravou imaxes do fondo mariño e realizou tamén unha análise cartográfica desa zona do océano Pacífico, segundo informou a Fundación de Investigacións Avanzadas rusa. A comunicación entre o batiscafo e a superficie efectuose en tempo real, a través de canles hidroacústicos. Esta Fundación destacou nun comunicado que, a diferenza duotros aparatos submarinos que alcanzaron o fondo dos mares —o xaponés Kaiko e o estadounidense Nereus—, o Vitiaz funciona de maneira totalmente autónoma.

Grazas ao emprego de elementos de intelixencia artificial no sistema de mando do aparato, este pode eludir de maneira autónoma obstáculos no seu camiño, e encontrar unha vía de saída en espazos reducidos", explicou a Fundación. Pola súa parte, o viceprimeiro ministro ruso, Iuri Borisov, destacou que a inmersión do Vitiaz é un "gran logro", tanto da ciencia como da industria da defensa nacional.

## Notas
Monumento de Guerra Soviético do Treptower Park

**Monumento Conmemorativo aos Soldados Soviéticos** situado en Treptower Park (tamén chamado Monumento de Treptower) en Berlín) é o lugar de enterramento de 7.000 soldados do Exército Vermello, mortos durante a batalla de Berlín. A estrutura foi construída polo exército soviético trala segunda guerra mundial para honrar aos seus soldados caídos na loita para derrotar á Alemaña nazi. As obras de construción do conxunto arquitectónico tiveron lugar entre 1946 e 1949, ao finalizar converteuse na estrutura máis grande do seu tipo en Alemaña e o conxunto conmemorativo soviético máis importante de Berlín, como así tamén no monumento antifacista máis grande de toda Europa occidental, con 100.000 metros cadrados. Para a súa construción utilizáronse 40.000 metros cúbicos de granito. 

## Galería 

Sowjetischen Ehrenmal Treptow Eingangsportal.jpg|Portal na entrada do monumento.
MutterHeimatSchuschke.JPG|Estatua da “Nai Patria” no patio principal do monumento.
Sowjetisches Ehrenmal Treptow Mutter Heimat.jpg|Estatua da “Nai Patria”
Sowjetisches Ehrenmal (Berlin-Treptower Park) Innenaufnahme Statue.jpg|Mosaico no pavillón, baixo a escultura principal.
Berlin-alt-treptow sowjetisches-ehrenmal 20050321 890.jpg|A Orde da Vitoria, no teito do pavillón.
TreptowEhrenmal10.JPG|Monumento ao *Soldado Libertador Soviético*.
PlaketteEhrenmalSchuschke.JPG|Emblema da amizade xermano-soviética.
Berlin Treptow Ehrenmal 08.jpg|Vista xeral desde o cerro.
Panorama_of_the_Russian_War_Memorial_at_Treptow.jpg|Vía central custodiada por alicerces en forma de bandeiras soviéticas.
Berlin Treptow Ehrenmal 12.jpg|Una das estatuas dos soldados arrodillados na entrada.
Berlin Treptow Ehrenmal 02.jpg|Ornamentos de bronce no centro.
Sowjetisches Ehrenmal Treptow Gedenkstein.jpg|Pedra conmemorativa coa inscrición: “A Patria Nunca Esquecerá Aos seus Heroes”.
Sowjetische Ehrenmal im Treptower Park - Sarkophag 8.jpg|Oitavo sarcófago na fila cara ao norte. Tema: “A morte dun heroe”.
Sowjetisches Ehrenmal Treptow Ausgang.jpg|Portal na saída do monumento.
Vladimir Putin 16 June 2000-1.jpg|O presidente Vladímir Putin leva una ofrenda floral ao monumento.
Treptower Ehrenmal, Tag des Sieges 2015, 01.jpg|Visitantes conmemorando o 70º aniversario do “Día da Vitoria” en 2015.
Treptower Symbol.JPG|Detalle: Símbolo soviético do día da vitoria esculpido en pedra.
Ficheiro:«Во́ин-освободи́тель» — монумент в берлинском Трептов-парке 1 - Kopie.jpg|Estatua de soldado soviético.

## Referencias 
## Ligazóns externas
Rally do Albariño de 1992

O **Rally do Albariño de 1992** foi a primeira edición de dito rally e a primeira proba da tempada 1992 do Campionato de Galicia de Rally. Celebrouse o 28 de marzo de 1992 e o vencedor foi Manuel Senra, sobre un Peugeot 309 GTI 16v.

## Clasificación 
## Notas
Vitiaz

O nome **Vitiaz** (en ruso **Витязь**; traducido ao galego "Cabaleiro") pode referirse a:
; Mariña rusa 
[miniatura|200px|O *Vitiaz* ancorado no porto de [Kaliningrado]]
****Vitiaz***, corveta da Mariña imperial rusa, que efectuou unha viaxe de circunnavegación (1886-1889);
****Vitiaz***, corveta da Mariña imperial rusa, que efectuou unha dupla circunnavegación (1870 - 1883-1885);
****Vitiaz***, buque de investigación oceanográfica ruso, hoxe sede dun Museo oceanográfico en Kaliningrado.
****Vitiaz***, batiscafo da Mariña rusa que en 2020 estableceu un novo récord de profundidade na fosa das Marianas.

; Vehículos
****Vitiaz***, vehículo eiruga ruso destinado ao transporte en rexións climáticas difíciles, como o Extremo Norte, Siberia ou Extremo Oriente, pero tamén en lugares con dificultade para a circulación, como solos pantanosos, nevados, con relevo accidentado nos bosques, a temperaturas de +40° a -50&nbsp;°C.
****Vitiaz***, vehículo eiruga ruso de transporte.

; Aeronáutica
miniatura|200px|Formación de *Vitiaz* rusos
****Vitiaz***, primeiro avión cuadrimotor do mundo, deseñado por Igor Ivánovitch Sikorsky na primavera de 1913; 
***Vitiaz**, patrulla de voo acrobático da Forza Aérea rusa, creada o 5 de abril de 1991.

; Lingüística
***Linguas Vitiaz**, grupo de linguas austronesias faladas nas illas do sueste asiático, nalgunhas do Pacífico e nalgunhas rexións do continente asiático.

; Xeografía
***Estreito de Vitiaz**, estreito entre a illa de Nova Bretaña e a península de Huon, no noroeste de Papúa-Nova Guinea.

; Deportes
***Vityaz Podolsk**, equipo ruso de hóckey sobre xeo que compite na Kontinental Hockey League.
Terence T. Henricks

**Terence Thomas "Tom" Henricks**, nado en Bryan, Ohio, o 5 de xullo de 1952, é un astronauta estadounidense retirado que formou parte das misións STS-44, STS-55, STS-70 e STS-78.

## Traxectoria
Henricks graduouse en enxeñería civil pola Academia da Forza Aérea dos Estados Unidos en 1974 e é máster en administración pública pola Universidade Golden Gate en 1982.

Foi seleccionado pola NASA en xuño de 1985. Participou nas misións STS-44, STS-55, STS-70 e STS-78, pasando un total de 42,78 días no espazo.

## Notas 
## Véxase tamén 
### Outros artigos 
*STS-44
*STS-55
*STS-70
*STS-78
A Goldra, Mañufe, Gondomar

**A Goldra** é un lugar da parroquia de Mañufe, no concello pontevedrés de Gondomar na comarca do Val Miñor. Segundo o INE en 2019 tiña 32 habitantes (17 homes e 15 mulleres).

Atópase sobre o antigo camiño real entre Tui e Baiona, a 1,7 km do centro da vila de Gondomar e a 20 metros sobre o nivel do mar.

## Descrición 
A Goldra é unha entidade de poboación de Mañufe, constituída por un conxunto de 32 vivendas nunha contorna paisaxística marcado polo río Pequeno (afluente do río Miñor) e O Monte do Castro, do que se encontra ás súas abas. Antigamente o seu casarío situábase á beira do Camiño Real Tui - Baiona, (un dos camiños máis importantes da antiga provincia de Tui durante o Antigo Réxime), e moi próximo á vía de peregrinación coñecida como O Camiño da Nosa Señora do Norte a Santiago. Este último en liñas xerais corresponde na actualidade á estrada provincial PO-2035, ao seu paso por Mañufe.

Limita ao norte coa Moreira e ao nordés con Cristillón. Ao leste fai estrema con San Brais, ao sur coa Costa e San Sebastián; e a poñente con Galisteo.

Pola aldea discorre a ruta patrimonial de San Vicente a San Sebastián do Portelo, deseñada polo Concello de Gondomar e o Instituto de Estudos Miñoranos. A leira coñecida como A Casa do Silva está mencionada como mostra de edificación tradicional. Aparece descrita polo arquitecto Antonio Soliño Troncoso como vivenda de tipoloxía "a fronte pública"; salienta o seu muro "pincho", balcón e porta no primeiro andar do edificio "e porta, á que se chega dende o camiño a través duns chanzos de granito, na baixa". Matiza que esta peza do patrimonio local, foi sometida, décadas atrás a reformas que desvirtuaron a súa estrutura orixinal. Dentro do seu perímetro atópase "un notable hórreo do tipo Mañufe situado sobre o muro que a separa do camiño intentando ocupar deste xeito a mínima superficie posible de terra cultivable."

## Notas 
## Lugares e parroquias
### Lugares de Mañufe
### Parroquias de Gondomar
Linguas ngero-vitiaz

As **linguas Ngero – Vitiaz**, ou **linguas Vitiaz**, forman un conxunto de linguas austronesias do norte de Papúa-Nova Guinea. Fálanse, de oeste a leste, na provincia de Madang, na de Morobe e en Nova Bretaña.

## Clasificación 
Segundo Lynch, Ross e Crowley (2002), a estrutura da familia é a seguinte:
*Familia **Ngero** 
**Bariai: Bariai, Lingua KoveKove, Lusi, Malalamai
**Tuam: Gitua, Mutu
*Linguas Vitiaz
**Familia **Bel** 
***Astrolabe: Awad Bing, Mindiri, Wab
***Nuclear: Marik (Dami, Ham), Gedaged, Bilibil, Lingua Takia, Matukar
**Suroeste de Nova Bretaña
***Bibling: Lamogai, Mouk-Aria
***Pasismanua: Aigon, Miu, Kaulong–Karore, Sengseng
***Arawe:
****Este de Arawe: Akolet, Avau, Bebeli, Lesing-Gelimi
****Oeste de Arawe: Solong, Apalik (Ambul), Gimi, Aiklep
****? Mangseng
**Familia **Mengen**: Lote, Mamusi, Mengen
**Maleu
**Korap: Arop-Lukep, Karnai, Malasanga, Mur Pano
**Mbula
**Roinji–Nenaya: Mato, Ronji
**Sio
**Tami
**Amara

## Notas 
## Véxase tamén 
* Linguas austronesias
O Lameiro, Mañufe, Gondomar

**O Lameiro** é un lugar da parroquia de Mañufe, no concello pontevedrés de Gondomar na comarca do Val Miñor. Segundo o INE en 2019 tiña 33 habitantes (18 homes e 15 mulleres).

Atópase a 1,3 km do centro da vila de Gondomar e a 10 metros sobre o nivel do mar.

## Descrición 
O Lameiro é unha entidade de poboación de Mañufe, constituída por un conxunto de 16 vivendas &nbsp;nunha contorna paisaxística marcada polas ribeiras das canles fluviais do río Pequeno (coñecido como Río do Torno, na zona) e o río Miñor. 

## Historia e xeografía 
Como en boa parte do territorio de Mañufe, os terreos de cultivo cumpriron unha función aglutinadora dende tempos afastados para familias de labregos. O contorno fluvial favoreceu a irrigación e as enchentes anuais contribuíron coa achega de sedimentos e un contorno húmido sobre todo nas terras máis próximas ás ribeiras. Se ben o século XX cambiou os contextos de habitabilidade na zona, sendo agora máis residencial que labrega, estas terras foron ricas en trigo, millo, centeo, patacas, legumes, liño, viño, hortaliza, froitas, e pastos polo menos até o século XIX. 

Desta época eminentemente labrega, quedan restos como o do Acueduto da Ponte na Levada do Bravo que entraba polos barrios veciños de Texosa e Ponte. O microtopónimo As Poldras é outra pegada destes tempos, que segundo interpretación de Soliño Troncos, dá unha idea da existencia deste tipo de pasos para o gando equino.

## Notas 
## Lugares e parroquias
### Lugares de Mañufe
### Parroquias de Gondomar
Rally de Noia de 1992

O **Rally de Noia de 1992** foi a 9ª edición de dito rally e a segunda proba da tempada 1992 do Campionato de Galicia de Rally. Celebrouse o 26 de abril de 1992 e o vencedor foi Germán Castrillón.

## Itinerario 
O rally constou de cinco treitos, con dúas pasadas a cada un deles: Montemuíño (10,3 km), Cespón (5 km), O Tambre (7,3 km), Lesende (10,9 km) e San Fins (8,2 km).

## Clasificación 
## Notas
Península de Huon

A **península de Huon** é unha gran península localizada no extremo oriental da illa de Nova Guinea. Administrativamente pertence á provincia de Morobe de Papúa-Nova Guinea.

Foi clasificada polo Fondo Mundial para a Natureza como unha ecorrexión (*Bosque chuvioso da península de Huon*, AA0107).

Ten 89 km de longo. Encóntrase rodeada polo mar de Bismarck ao norte, o mar de Salomón ao leste, o golfo de Huon ao sur e o río Markham ao oeste. Na península encóntrase a cordilleira Saruwaged, que se eleva a máis de 4 000 m.

Foi nomeada en honor ao navegante francés Jean-Michel Huon de Kermadec, capitán da fragata ''L'Espérance'', que era o segundo ao mando da expedición comandada por Bruni d'Entrecasteaux, á fronte da nave *La Recherche* que, entre 1791 e 1793 intentou encontrar a expedición perdida de La Pérouse.

## Notas
Mirosław Hermaszewski

**Mirosław Hermaszewski**, nado en Lipniki (Polonia) o 15 de setembro de 1941 e finado o 12 de decembro de 2022, foi o primeiro astronauta polaco. Formou parte da misión Soiuz 30.

## Traxectoria
Hermaszewski graduouse en 1965 na Alta Escola de Aviación en Demblin, despois do cal sirveu na Forza Aérea de Polonia. En 1971 graduouse na Academia Militar Karol Sverchevski. En 1976 foi seleccionado como cosmonauta para o programa Interkosmos xunto con Zenon Jankowski. Voou ao espazo en 1978, na misión Soiuz 30, xunto co cosmonauta soviético Piotr Illiich Klimuk, acoplándose á estación Saliut 6 e pasando un total de 7,92 días no espazo. Despois de 1978 Hermaszewski continuou servindo na Forza Aérea. Entre 1981 e 1982 foi membro do Consello Militar para a Salvación Nacional. Faleceu o 12 de decembro de 2022, con 81 anos de edade.

## Notas 
## Véxase tamén 
### Outros artigos 
*Soiuz 30
Estreito de Vitiaz

O **estreito de Vitiaz** é un brazo de mar que separa a illa de Nova Bretaña da península de Huon, en Papúa-Nova Guinea. 

## Nome 
miniatura|250px|A corveta imperial rusa Vitiaz

O seu nome débese ao mariño ruso Nikolai Nikolaiévich Mikluho-Maklai, para conmemorar á corveta da Mariña imperial rusa, Vitiaz, na que, nunha viaxe de circunnavegación (1870 - 1883), navegou desde outubro de 1870 por América do Sur e as illas do Pacífico chegando á baía do Astrolabio (Papúa-Nova Guinea) en setembro de 1871.  

## Hidrografía 
O estreito de Vitiaz, de 1 200 m de profundidade, foi un foco de atención dos oceanógrafos australianos e estadounidenses en sucesivas viaxes en 1985, 1986, 1988, 1991 e 1992, como parte do "Estudo da Circulación do Océano Pacífico Ecuatorial Occidental" (WEPOCS).

A corrente subterránea costeira de Nova Guinea transporta auga de alta salinidade, baixa en tritio, alto contido de oxíxeno e baixo contido de nutrientes desde o mar de Salomón cara ao noroeste, ao longo da costa norte de Papúa-Nova Guinea a través do estreito de Vitiaz.

Porén, a corrente da capa superficial que atravesa o estreito, a corrente costeira de Nova Guinea, experimenta un cambio estacional. No verán boreal (verán do hemisferio norte), caracterizado polo monzón do sueste, domina a corrente cara ao oeste; durante o inverno boreal (inverno do hemisferio norte), baixo a influencia dos ventos monzónicos do noroeste, domina o fluxo cara ao leste.

## Historia 
### Visitas europeas 
O estreito foi explorado por Abel Tasman en 1643, e divisou a illa Umboi no estreito  en 1643 pero non se deu de conta de que o estreito separaba a illa da costa de Nova Guinea.

William Dampier cartografou a pasaxe hoxe chamada estreito Dampier entrea a illa Umboi e Nova Bretaña en 1700. Dampier establecera que a terra que chamou Nova Bretaña era unha illa. Mentres navegaba cars ao noroeste pola pasaxe, Dampier cartografou e nomeou varias illas que se encontraban entre o estreito de Dampier e Vitiaz: a illa de Sir George Rook (máis tarde illa de Rooke, hoxe illa Umboi), a illa Arop) e a illa Crown.

### Segunda guerra mundial 
Durante a segunda guerra mundial, o control do estreito foi un punto estratéxico da guerra do Pacífico. Na campaña de Nova Guinea (1942-1945) os xaponeses desembarcaron dous batallóns en Lae e Salamaua no golfo de Huon o 8 de marzo de 1942, dándolles o control dos estreitos de Dampier e de Vitiaz. As forzas xaponesas perderon o control dos estreitos de Vitiaz e Dampier despois da captura de Finschhafen polas tropas australianas e o posterior desembarco das forzas estadounidenses en Nova Bretaña (decembro de 1943). 

O xeneral Douglas MacArthur anunciou que a illa de Rooke (hoxe chamada illa Umboi) fora ocupada o sábado 12 de febreiro de 1944 polas forzas estadounidenses, que non encontraron oposición. O control aliado foi asegurado polos desembarcos nas illas do Almirantado o 29 de febreiro de 1944.

## Notas
Amynthas mekongianus

***Amynthas mekongianus***, antes chamado *Megascolex mekongianus*, é unha especie de verme oligoqueto de gran tamaño da familia Megascolecidae. É nativo da zona do río Mekong no sueste asiático. Pode ter máis de 500 segmentos corporais e crecer ata os 2,9&nbsp;m. O espécime tipo tiña un metro de longo e 8&nbsp;mm de largo no punto de maior anchura, que é o segmento 5. Tiña 370 segmentos e era dunha cor cincenta, máis claro na parte ventral. O prostomio estaba mal conservado. O segundo segmento tiña 46 sedas (quetas) nun anel incompleto cun oco na superficie ventral. Os segmentos 3 ao 25 tiñan unhas 100 sedas cada un, dispostas nun anel completo. Os poros do macho estaban no segmento 17, pero este espécime co que se fixo a descrición da especie tipo era inmaturo e faltáballe o clitelo.

## Distribución e hábitat 
O espécime tipo foi rexistrado como recollido en "Ban Leum no río Mekong, Annam". Creuse por erro que se refería a unha vila no centro de Vietnam que está bastante lonxe do río Mekong, pero despois descubriuse que "Ban leum" significa "Esquecín o lugar" no dialecto local, e a localidade tipo crese que está en Tailandia ou Laos. O río forma un delta nese punto e contén amplas chairas lamacentas e areosas e terrapléns onde vive o verme. Cómeno os porcos e os pescadores escavan para apañalo para que lles sirva de isco. O verme forma redes complexas de túneles e leva grandes cantidades de terra que inxeriu á superficie en forma de compost de verme. Os vermes poden ser recollidos da lama, pero son máis doados de coller baixo a auga a profundidades duns 40&nbsp;cm. Pouco se sabe da súa ecoloxía.

## Notas
Galisteo, Mañufe, Gondomar

**Galisteo** é un lugar da parroquia de Mañufe, no concello de Gondomar na comarca do Val Miñor. Segundo o INE en 2019 tiña 117 persoas empadroadas (65 homes e 52 mulleres).

## Descrición 
Atópase a 2 km do centro da vila de Gondomar e a 20 metros de altitude sobre o nivel do mar. Está constituída por un conxunto dunhas 90 leiras que limitan ao sur co barrio de San Sebastián, ao leste fai estrema coa Goldra, ao oeste coa Cruz e ao norte co Lameiro.

## Patrimonio 
**Pousa de Gómez**. Nos seus estudos sobre o concello de Gondomar, o arquitecto Antonio Soliño Troncoso destácaa como outra “de tantas casas grandes do municipio practicamente desaparecidas por decadencia económica”. Engade que se atopa “vinda a menos e maltratada por sucesivas reformas, posuíu ata a segunda metade do XX un escudo de armas colocado na fachada, xusto sobre as escaleiras que conducen ao corredor. Algunha vez serviu de escenario cinematográfico.”

Na recollida de toponimia realizada en 2015 polo Instituto de Estudos Miñoranos e o Concello de Gondomar, tamén recolleuse o microtopónimo A Fonte do Gómez, situada a 250 metros dirección sueste da pousa, nun pequeno outeiro.

## Notas 
## Lugares e parroquias
### Lugares de Mañufe
### Parroquias de Gondomar
Karamazovi

***Karamazovi*** é un filme checo de 2008 dirixido por Petr Zelenka con banda sonora de Jan A. P. Kaczmarek. Conta a historia dun grupo de actores checos que van a siderurxias polacas para actuar unha adaptación da obra de Fyodor Dostoevsky *Bratia Karamazovy* nun festival alternativo.

*Karamazovi* gañou o premio FIPRESCI no Festival Internacional de Cinema de Karlovy Vary e foi escollido como candidato da República Checa para o Óscar ó mellor filme en lingua non inglesa na 81ª edición dos premios, mais finalmente non foi nomeado.

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 81ª edición dos Óscar

### Ligazóns externas 
*
Obsluhoval jsem anglického krále

***Obsluhoval jsem anglického krále*** é un filme checo de 2006 escrito e dirixido por Jiří Menzel, baseado na obra homónima de Bohumil Hrabal. É unha coprodución entre a República Checa e Eslovaquia. É a sexta adaptación cinematográfica de Menzel das obras de Hrabal. O filme foi escollido como candidato da República Checa para o Óscar ó mellor filme en lingua non inglesa na 80ª edición dos premios, mais finalmente non foi nomeado.

## Personaxes 
* Ivan Barnev como Jan Dítě de novo
* Oldrich Kaiser como Jan Dítě de vello
* Julia Jentsch como Liza
* Martin Huba como Skřivánek
* Marián Labuda como Walden
* Milan Lasica como Profesor
* Zuzana Fialová como Marcela
* Josef Abrhám como Brandejs
* Jaromír Dulava como Karel
* Pavel Nový como Xeneral
* István Szabó como stock marketeer
* Petra Hřebíčková como Jaruška

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 80ª edición dos Óscar

### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en Metacritic
Šílení

***Šílení*** é un filme de 2005 dirixido por Jan Švankmajer. É unha coprodución entre a República Checa e Eslovaquia. O filme é vagamente baseado en dúas historias curtas, "O Sistema de Doutor Tarr e o Profesor Fether" (1845) e "O Enterro Prematuro" (1844), de Edgar Allan Poe. Tamén está parcialmente inspirado nas obras do Marqués de Sade. O filme foi escollido como candidato da República Checa para o Óscar ó mellor filme en lingua non inglesa na 79ª edición dos premios, mais finalmente non foi nomeado.

## Personaxes 
* Jan Tríska como Marquis
* Pavel Liska como Jean Berlot
* Anna Geislerová como Charlota
* Martin Huba como Dr. Coulmiere
* Jaroslav Dusek como Dr. Murlloppe
* Pavel Nový como Servant Dominik
* Stano Danciak como Innkeeper
* Jirí Krytinár como Reciting Madman
* Katerina Ruzicková como Asylum inmate
* Iva Littmanová como Asylum inmate
* Katerina Valachová como Asylum inmate
* Josef Kaspar como Insane erotomaniac
* Miroslav Navrátil	como Dream warden
* Jirí Maria Sieber	como Dream warden
* Ctirad Götz como Ostler

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 79ª edición dos Óscar

### Ligazóns externas 
* 
* Ficha en AllMovie 
* Ficha en BoxOfficeMojo
Rally de Ferrol de 1992

O **Rally de Ferrol de 1992** foi a 23ª edición de dito rally e a cuarta proba da tempada 1992 do Campionato de Galicia de Rally. Celebrouse o 5 de xullo de 1992 e os vencedores foron Germán Castrillón e a súa copiloto Estrella Castrillón. Foi o cuarto dos dez triunfos que lograron na proba ferrolá e o terceiro consecutivo.

## Desenvolvemento 
Dos 59 pilotos inscritos, 53 tomaron a saída, e destes 41 conseguiron completar o rally. Germán Castrillón colocouse primeiro no primeiro treito e ocupou a mesma posición ata o final do rally. Manuel Senra fixo o mesmo coa segunda posición, sufrindo algúns problemas na parte final da carreira que dificultaron a súa condución. Javier Paz completou o podio.

## Clasificación 
## Notas
Young Marble Giants

**Young Marble Giants** foi unha banda galesa de post-punk formada en Cardiff no ano 1978. A súa música xiraba ao redor das voces de Alison Statton e da instrumentación minimalista dos irmáns Philip e Stuart Moxham. O seu son inicial contrastaba fortemente co punk rock agresivo que dominaba a escena underground da época. Young Marble Giants publicaron só un álbum de estudio, *Colossal Youth*, en 1980. A banda separouse no ano 1981.

## Historia 
Os membros de Young Marble Giants estiveran anteriormente nunha banda chamada True Wheel, e cando este grupo separouse en 1978 os tres mozos, Alison Statton e os irmáns Philip e Stuart Moxham, montaron en Cardiff un novo conxunto sen batería. (unha referencia ás estatuas de mármore do grego antigo "Kouroi", das que os YMG se inspiraron para o seu nome). A portada do álbum inspirouse no disco dos Beatles *With the Beatles*.

Tras o lanzamento do álbum a banda xirou internacionalmente por Europa e América do Norte para promovelo, realizando algunhas actuacións con Cabaret Voltaire. O EP Testcard apareceu en marzo de 1981 e a banda separouse pouco despois.

## Discografía 
### Álbums 
## Notas
Horem pádem

***Horem pádem*** é un filme checo de 2004 dirixido por Jan Hřebejk. O filme foi escollido como candidato da República Checa para o Óscar ó mellor filme en lingua non inglesa na 77ª edición dos premios, mais finalmente non foi nomeado.

## Personaxes 
* Jiří Macháček como Frantisek Fikes
* Petr Forman como Martin Horecký
* Jan Tříska como Profesor Otakar Horecký
* Emília Vášáryová como Vera Horecká 
* Natasa Burger como Miluska
* Ingrid Timková como Hana Svobodová 
* Kristýna Liška Boková como Lenka Horecká
* Pavel Liška como Eman
* Marek Daniel como Lubos
* Jan Budař como Milan
* Zdenek Suchý como Goran
* Jaroslav Dušek como Coronel
* Martin Huba como Doutor

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 77ª edición dos Óscar

### Ligazóns externas 
* 
* Ficha en AllMovie
Štěstí

***Štěstí*** é un filme checo-alemán de 2005 dirixido por Bohdan Sláma. Gañou a Cuncha de Ouro no Festival Internacional de Cinema de Donostia. O filme foi escollido como candidato da República Checa para o Óscar ó mellor filme en lingua non inglesa na 78ª edición dos premios, mais finalmente non foi nomeado.

## Personaxes 
* Anna Geislerová como Dasha
* Pavel Liška como Toník
* Tatiana Vilhelmová como Monika
* Marek Daniel como Jára
* Zuzana Krónerová como Teta
* Vanda Hybnerová como Ženuška

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 78ª edición dos Óscar

### Ligazóns externas 
*
Želary

***Želary*** é un filme de 2003 dirixido por Ondřej Trojan e protagonizado por Anna Geislerová. É unha coprodución entre a República Checa e Eslovaquia. O filme foi escollido como candidato da República Checa para o Óscar ó mellor filme en lingua non inglesa, sendo nomeado na 76ª edición dos premios.

## Personaxes 
* Anna Geislerová como Eliška / Hanulka
* György Cserhalmi como Joza
* Jaroslava Adamová como Lucka
* Iva Bittová como Žeňa
* Anna Vertelárová como Helenka
* Tomás Zatecka como Lipka
* Ondřej Koval como Michal Kutina
* Tatiana Vajdová como Aninka Kutina
* František Velecký e Viera Pavliková como Mr. e Mrs. Kutina
* Edita Malovcic e Jan Triska como Marie e Old Goreik
* Michal Hofbauer como Goreik de novo
* Miroslav Donutil como o sacerdote
* Jaroslav Dušek como o mestre Tkáč
* Juraj Hrčka como Vojta Juriga
* Ivan Trojan como Richard
* Jan Hrušínský como Slavek

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 76ª edición dos Óscar

### Ligazóns externas 
*
Divoké včely

***Divoké včely*** é un filme checo de 2001 dirixido por Bohdan Sláma. Foi escollido como candidato da República Checa para o Óscar ó mellor filme en lingua non inglesa na 75ª edición dos premios, mais finalmente non foi nomeado.

## Personaxes 
* Zdeněk Raušer como Kája
* Tatiana Vilhelmová como Božka
* Marek Daniel como Petr
* Vanda Hybnerová como Jana
* Pavel Liška como Laďa
* Miloš Černoušek como Tata
* Eva Tauchenová como Babi
* Zuzana Kronerová como Lisajová

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 75ª edición dos Óscar
Tmavomodrý svět

***Tmavomodrý svět*** é un filme de 2001 dirixido por Jan Svěrák. É unha coprodución entre a República Checa e o Reino Unido. O filme foi escollido como candidato da República Checa para o Óscar ó mellor filme en lingua non inglesa na 74ª edición dos premios, mais finalmente non foi nomeado.

## Personaxes 
* Ondřej Vetchý como František Sláma
* Kryštof Hádek como Karel Vojtíšek
* Tara Fitzgerald como Susan
* Charles Dance como Comandante Bentley
* Oldřich Kaiser como Machatý
* David Novotný como Bedřich Mrtvý
* Linda Rybová como Hanička
* Jaromír Dulava como Kaňka
* Lukáš Kantor como "Tom Tom"
* Radim Fiala como Sysel
* Juraj Bernáth como Gregora
* Miroslav Táborský como Houf
* Hans-Jörg Assmann como Dr Blaschke
* Thure Riefenstein como Oberleutnant Hesse
* Anna Massey como mestra inglés
* Čestmír Řanda Jr como Pavlata

## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 74ª edición dos Óscar

### Bibliografía 
* 
### Ligazóns externas 
* 
* Ficha en RottenTomatoes 
* Ficha en AllMovie 
* Ficha en BoxOfficeMojo
Rally Rías Baixas de 1992

O **Rally Rías Baixas de 1992** foi a 28ª edición de dito rally. Foi puntuable para a tempada 1992 do Campionato de Galicia de Rally, así como para a Copa de España de Rallys. Celebrouse o 9 de agosto de 1992 e o vencedor foi Germán Castrillón, a bordo dun Ford Sierra RS Cosworth.

## Resumo 
Germán Castrillón correu esta edición do rally con José Manuel López Castrillón como copiloto, en vez da habitual Estrella Castrillón, que decidiu ver o rally como espectadora, despois das queimaduras sufridas no grave accidente da edición anterior. O Ford Sierra RS Cosworth de Castrillón colocouse primeiro xa nos primeiros treitos, pero con pouca diferenza sobre o Peugeot 309 GTI de Manolo Senra. Con todo, o que parecía un novo duelo entre os dous pilotos rematou antes de tempo, pois no primeiro treito da segunda sección, en Camos, Senra sufriu unha saída de pista e non puido continuar a carreira. Deste xeito Castrillón levantou o pé do acelerador nos treitos finais e logrou unha cómoda vitoria con máis de dous minutos de vantaxe sobre Javier Piñeiro, segundo, e Javier Paz, terceiro.

## Clasificación 
## Notas 
## Véxase tamén 
### Ligazóns externas 
* Rally Rías Baixas 1992 en ewrc.com .
Ongewenste vreemdeling

**Ongewenste Vreemdeling** é un filme surafricano en afrikaans de 1974 dirixido por Jans Rautenbach e producido por Emil Nofal, baseado nunha obra radiofónica de CF Beyers-Boshoff é un drama romántico que se rodou en Knysna e Wilderness na provincia do Cabo Occidental. 

## Características 
A colaboración entre Rautenbach e Nofal marcou unha época e foi o máis próximo a un movemento cinematográfico no cinema surafricano. Non obstante, o filme principiou un camiño que levou a un menor idealismo e unha retirada do debate público por parte do director.

## Argumento 
Gerhard Steenberg é un asasino en liberdade condicional que viaxa ata o Duiwelsvallei( val do diaño), un lugar onde ata o diaño ha camiñar e inmíscise nas peculiares vidas dos seus habitantes. Inicialmente todo vai ben, mais logo chega a morte, os celos, a vinganza de sangue e a traizón. Gerhard queda enredado nun triángulo amoroso e nin sequera o suicidio da súa moza expulsa ao descoñecido fóra do val. Só o sangue, o propio, o da súa exmuller e do seu mellor amigo Bergsma, arredarano do lugar. 

## Personaxes 
* Marie Tjaden Tromp como Matilda 
* Marié du Toit como Eleen 
* Sandra Kotzé como Lida 
* Barry Trengove como Bergsma 
* Dulcie van den Bergh como tía Ralie 
* Marius Weyers como Gerhard Steenberg 
* Sann de Lange 

## Notas
Musíme si pomáhat

***Musíme si pomáhat*** é un filme checo de 2000 dirixido por Jan Hřebejk. Foi  nomeado para o Óscar ó mellor filme en lingua non inglesa na 73ª edición dos premios. Anna Šišková gañou un premio León á mellor actriz.
* Csongor Kassai como David Wiener
* Jaroslav Dušek como Horst Prohaska
* Martin Huba como Dr. Albrecht Kepke
* Jiří Pecha como František Šimáček
* Simona Stašová como Libuše Šimáčková
* Vladimír Marek como SS Officer
* Richard Tesařík como Capitán	
* Karel Heřmánek como Capitán

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 73ª edición dos Óscar

### Ligazóns externas 
* 
* Ficha en BoxOfficeMojo
Je třeba zabít Sekala

***Je třeba zabít Sekala*** é un filme checo de 1998 dirixido por Vladimír Michálek. Foi escollido como candidato da República Checa para o Óscar ó mellor filme en lingua non inglesa na 71ª edición dos premios, mais finalmente non foi nomeado.

## Personaxes 
* Bogusław Linda como Ivan Sekal
* Olaf Lubaszenko como Jura Baran
* Agnieszka Sitek como Agnieszka
* Jiří Bartoška como sacerdote
* Vlasta Chramostová como Mari
* L'udovít Cittel como Runt

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 71ª edición dos Óscar

### Ligazóns externas 
*
Rally da Coruña de 1992

O **Rally da Coruña de 1992** foi a 10ª edición de dito rally. Foi a sexta proba da tempada 1992 do Campionato de Galicia de Rally e foi puntuable tamén para a Copa de España. Celebrouse o 5 de setembro de 1992 e o vencedor foi o cabanés Germán Castrillón.

## Resumo 
Dos 74 pilotos que tomaron a saída na praza de María Pita, 42 conseguiron completar o rally. O peruano Ramón Ferreyros colocouse líder no primeiro treito e foi o máis rápido en catro dos seis primeiros tramos, ata que rompeu o motor na segunda pasada por Aranga. O noiés Arturo Rial púxose entón en cabeza e mantívose así ata o primeiro paso por Soandres, na sección nocturna, onde tivo que abandonar ao romper un palier do seu Citroën AX Sport. A súa praza foi ocupada temporalmente polo ponferradino Antonio Garrido, cunha escaso marxe sobre Germán Castrillón. Os dous pilotos repartíronse os restantes treitos (Meirama, Xalo e Soandres) e chegaron ao decisivo treito final con Castrillón liderando por só catro segundos. Os 10,2 km da terceira pasada por Soandres decidiron a carreira a favor de Castrillón, que marcou o mellor tempo e rematou o rally con 13 segundos sobre Aguirre. O coruñés Roberto Blach, cun Peugeot 309 GTI, subiu ao terceiro caixón do podio. 

Igual que Rial, Manolo Senra viuse obrigado a abandonar pola rotura dun palier, no segundo paso polo treito de Doroña, aínda que xa na primeira pasada tivera unha saída de pista que o apartara dos primeiros postos. Tamén en Doroña tiveron que abandonar Ricardo Vidal e Miguel Dopico.

## Clasificación 
## Notas
Valverde, Valverde, Monforte de Lemos

**Valverde** é un lugar da parroquia de Valverde, no concello de Monforte de Lemos. En 2019 tiña once habitantes (cinco homes e seis mulleres).

O lugar sitúase a 362 m de altitude.

## Lugares e parroquias
### Lugares de Valverde
### Parroquias de Monforte de Lemos
A Cova, Valverde, Monforte de Lemos

**A Cova** é un lugar da parroquia de Valverde, no concello de Monforte de Lemos. O lugar sitúase a 375 m de altitude na estrada que leva á Parte.

## Lugares e parroquias
### Lugares de Valverde
### Parroquias de Monforte de Lemos
Casares, Baamorto, Monforte de Lemos

**Casares** é un lugar da parroquia de Baamorto, no concello de Monforte de Lemos. Atópase a 326 m de altitude. En 2019 tiña unha poboación de 8 habitantes, 3 homes e 5 mulleres.

## Lugares e parroquias
### Lugares de Baamorto
### Parroquias de Monforte de Lemos
Highly Eccentric Orbiting Satellite

miniatura|256px|Lanzamento de HEOS 1.
**Highly Eccentric Orbiting Satellite 1 e 2**, ou abreviadamente **HEOS 1 e 2** foron dous satélites artificiais da axencia europea ESRO lanzadas o 5 de decembro de 1968 e o 31 de xaneiro de 1972 mediante un foguete Delta E1 e un foguete Delta L respectivamente.

## Características 
A misión dos dous satélites era estudar os campos magnéticos interplanetarios, os raios cósmicos, o vento solar e a magnetosfera terrestre. Cada satélite tiña algúns obxectivos propios. Os dous tiñan forma de cilindro, unha masa de pouco máis de 100 kg e estabilizábanse mediante xiro.

HEOS 1 foi inxectado nunha órbita de 6804 km de perixeo e 227.099 km de apoxeo. Funcionou sen problemas durante 16 meses ata que un problema no equipamento de a bordo dificultou o seu control de actitude. En 1974 a súa telemetría reducírase ao 50% do tempo potencial durante o que podería funcionar o satélite e só funcionaba o experimento de medicións de campos magnéticos. Reentrou na atmosfera terrestre o 28 de outubro de 1975.

HEOS 2 tiña unha órbita inicial de 397 km de perixeo e 245.098 km de apoxeo. Funcionou ben ata a súa reentrada atmosférica, o 5 de agosto de 1974.

## Instrumentos 
HEOS 1 e 2 levaban un conxunto lixeiramente distinto de instrumentos a bordo:

### HEOS 1
*Medidores de campos eléctricos e magnéticos.
*Un magnetómetro de porta de fluxo.
*Detector de protóns en raios cósmicos con enerxías superiores a 350 MeV.
*Un analizador hemisférico electrostático.
*Medidor de fluxo de raios cósmicos.
*Detector de electróns en raios cósmicos.
*Detector de protóns solares.

### HEOS 2
*Un magnetómetro de porta de fluxo.
*Detector de protóns e electróns para enerxías entre 20 eV e 50 keV.
*Observación solar en VLF.
*Detector de electróns de alta enerxía.
*Detector de micrometeoroides.
*Telescopio contador de partículas.
*Medidor de vento solar para enerxías entre 230 eV e 16 keV.

## Notas 
## Véxase tamén 
### Outros artigos 
*Delta E1
*Delta L
Protektor

***Protektor*** é un filme checo de 2009 dirixido por Marek Najbrt. Conta a historia de Hana e Emil Vrbata, unha parella que vive na Checoslovaquia ocupada polos alemáns durante segunda guerra mundial. 

A recepción xeral pola prensa checa e a audiencia foi moi positiva. Foi escollido como candidato da República Checa para o Óscar ó mellor filme en lingua non inglesa na 82ª edición dos premios, mais finalmente non foi nomeado.

## Personaxes 
* Jana Plodková como Hana Vrbatová
* Marek Daniel como Emil Vrbata
* Klára Melíšková como Věra
* Martin Myšička como Franta
* Richard Stanke como Tomek
* Tomáš Měcháček como Petr
* Sandra Nováková como Krista
* Jiří Ornest como Fantl

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 82ª edición dos Óscar

### Ligazóns externas 
*
Helios 1A

**Helios 1A** foi un satélite de recoñecemento europeo lanzado o 7 de xullo de 1995 mediante un foguete Ariane 4 desde o Centro Espacial de Kourou.

## Características 
Helios 1A era un satélite militar de recoñecemento óptico subvencionado por Francia, Italia e España. Xunto con Helios 1B, podían obter imaxes de alta resolución, de ata 1 metro por píxel, de calquera punto do mundo. Helios 1A usaba o bus SPOT Mk.2. Estivo en funcionamento ata xaneiro de 2012.

## Notas 
## Véxase tamén 
### Outros artigos 
*Ariane 4
*Helios 1B
Rally de Ourense de 1992

O **Rally de Ourense de 1992** foi a 25ª edición de dito rally. Foi puntuable para a tempada 1992 do Campionato de Galicia de Rally, así como para o Campionato de España de Rallys. Celebrouse entre o 16 e o 18 de outubro e o vencedor foi o cántabro Chus Puras.
## Itinerario 
O rally constou de 634 quilómetros, dos cales 212 corresponderon aos 20 treitos cronometrados. A saída e a chegada, así como o parque pechado situáronse no parque de San Lázaro. Nas primeira dúas seccións fixéronse dúas pasadas polos treitos de Tríos-Esgos, Chandrexa, Cas­tro Caldelas, Canón do Sil e Pradomao. Na segunda metade do rally os treitos a percorrer foron A Peroxa, Os Peares, Luíntra, Puga e Ramirás-Toén, tamén con dúas pasadas a cada un deles.

## Inscritos 
Inscribíronse 60 pilotos, incluídos os primeiros clasificados no Campionato de España, do que o Rally de Ourense era unha das últimas probas. O canario Ricardo Avero, cuarto no campionato, foi o único dos primeiros clasificados que non se inscribiu. Tanto Chus Puras como Luis Monzón e José María Ponce chegaron á proba ourensá con opcións para se proclamaren campións de España. Respecto ao campionato galego participaron tamén os principais pilotos (Castrillón, Piñeiro, Paz, Magdaleno, Blach), destacando a ausencia de Manolo Senra, máis centrado nos rallys de terra. Tamén abandonaron Daniel Alonso, Oriol Gómez e Javier Piñeiro. Sergio Vallejo e José María Banga aproveitaron estes abandonos para metérense entre os cinco primeiros.

## Clasificación final 
## Notas 
## Véxase tamén 
### Ligazóns externas 
* Clasificación final do rally en ewrc-results.com .
* Reportaxe en vídeo sobre o rally en Canal 33 .
*
Zapomenuté světlo

***Zapomenuté světlo*** é un filme checo de 1996 dirixido por Vladimír Michálek. O guión é obra de Milena Jelinek e baséase no libro de 1934 de Jakub Deml, que está considerado unha obra mestra da literatura checa do século XX. O filme foi escollido como candidato da República Checa para o Óscar ó mellor filme en lingua non inglesa na 70ª edición dos premios, mais finalmente non foi nomeado.

## Personaxes 
* Bolek Polívka como vigairo Holý
* Veronika Žilková como Marjánka
* Petr Kavan como Francek
* Jiří Pecha como Klíma
* Antonín Kinský como conde Kinský
* Jiří Lábus como Vicar Kubišta
* Richard Metznarowski como vigairo de Chapter

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 70ª edición dos Óscar

### Ligazóns externas 
*
Díky za každé nové ráno

***Díky za každé nové ráno*** é un filme checo de 1994 dirixido por Milan Šteindler. Foi escollido como candidato da República Checa para o Óscar ó mellor filme internacional na 68ª edición dos premios, mais finalmente non foi nomeado.

## Personaxes 
* Ivana Chýlková como Olga
* Franciszek Pieczka como pai
* Barbora Hrzánová como Lenka
* Alena Vránová como pai
* Halina Pawlowská como Vasilina
* Milan Šteindler como oficial da StB
* Jiří Langmajer como Honza
* Karel Heřmánek como Orest
* Tomáš Hanák como Lesik
* Petr Čepek como escritor famoso
* Miroslav Etzler como Mirek
* Szidi Tobias como Romka

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 68ª edición dos Óscar

### Ligazóns externas 
*
Lekce Faust

***Lekce Faust*** é un filme de 1994 dirixido por Jan Švankmajer. É unha coprodución entre a República Checa, Alemaña, Estados Unidos de América, Reino Unido e Francia. O filme foi escollido como candidato da República Checa para o Óscar ó mellor filme en lingua non inglesa na 67ª edición dos premios, mais finalmente non foi nomeado.

## Personaxes 
* Petr Čepek como Faust
* Jan Kraus como Cornelius
* Vladimír Kudla como Waldes
* Antonin Zacpal como home vello
* Jiří Suchý como Kašpar

## Notas 
## Véxase tamén 
### Outros artigos 
* Filmes da República Checa propostos ó Óscar ó mellor filme internacional
* Filmes propostos ó mellor filme internacional na 67ª edición dos Óscar

### Ligazóns externas 
* 
* Ficha en AllMovie